CELEX: 32006D0574
Language: hu
Date: 2006-08-18 00:00:00
Title: 2006/574/EK: A Bizottság határozata ( 2006. augusztus 18. ) a 2005/734/EK határozatnak a madárinfluenza terjedése elleni bizonyos további veszélycsökkentő intézkedések tekintetében történő módosításáról (az értesítés a C(2006) 3702. számú dokumentummal történt)   (EGT vonatkozású szöveg)

22.8.2006   
            
            
               HU
            
            
               Az Európai Unió Hivatalos Lapja
            
            
               L 228/24
            
         A BIZOTTSÁG HATÁROZATA
   (2006. augusztus 18.)
   a 2005/734/EK határozatnak a madárinfluenza terjedése elleni bizonyos további veszélycsökkentő intézkedések tekintetében történő módosításáról
   (az értesítés a C(2006) 3702. számú dokumentummal történt)
   (EGT vonatkozású szöveg)
   (2006/574/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az egyes élő állatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (1) és különösen annak 10. cikke (4) bekezdésére,
   mivel:
   
               (1)
            
            
               A H5N1 altípus alá tartozó A influenzavírus által okozott nagy patogenitású madárinfluenzának vadon élő madarak által baromfigazdaságokba és más, madarak fogságban tartására szolgáló telepekre való bevitele veszélyének csökkentése céljából elfogadták a H5N1 altípus alá tartozó A influenzavírus által okozott nagy patogenitású madárinfluenzának a vadon élő madarakról a baromfira és más, fogságban élő madarakra történő átvitele veszélyének csökkentésére irányuló biológiai biztonsági intézkedések meghatározásáról és a különös veszélyben lévő területeken korai észlelő rendszer biztosításáról szóló, 2005. október 19-i 2005/734/EK bizottsági határozatot (2).
            
         
               (2)
            
            
               E határozat értelmében a tagállamoknak meg kell határozniuk azokat a baromfit vagy más fogságban élő madarakat tartó egyéni gazdaságokat, amelyeket járványtani és madártani adatok alapján a vadon élő madarak által terjesztett H5N1 altípus alá tartozó A madárinfluenza-vírus által különösen veszélyeztetettnek kell tekinteni.
            
         
               (3)
            
            
               Az e betegségre vonatkozó jelenlegi járványtani és madártani fejlemények fényében rendelkezni kell az ilyen veszélyek rendszeres és folyamatos alapon történő felülvizsgálatáról, a betegség terjedésére különösen veszélyeztetettnek nyilvánított területek, illetve az azokon a területeken hozott intézkedések kiigazítása céljából.
            
         
               (4)
            
            
               Ezeken a területeken megtiltották a csalimadarak felhasználását, kivéve a tagállamok baromfik és vadon élő madarak madárinfluenza-fertőzöttségére vonatkozó felmérési programjai céljából való felhasználásukat, a tagállamok baromfik és vadon élő madarak madárinfluenza-fertőzöttségére vonatkozó 2005-ös felmérési programjai végrehajtásának jóváhagyásáról és az e programok végrehajtását szolgáló közösségi pénzügyi hozzájáruláshoz szükséges jelentési és támogathatósági szabályok meghatározásáról szóló, 2005. október 17-i 2005/732/EK bizottsági határozat (3) rendelkezéseinek megfelelően.
            
         
               (5)
            
            
               A friss tapasztalatokat figyelembe véve és egy eseti kockázatértékelés kedvező eredménye alapján az illetékes hatóságnak lehetőséget kell kapnia arra, hogy a megfelelő biológiai biztonsági intézkedések meghozatala mellett a csalimadarak használatának tilalmától való további eltéréseket biztosíthasson.
            
         
               (6)
            
            
               A 2005/734/EK határozatot ezért ennek megfelelően módosítani kell.
            
         
               (7)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2005/734/EK határozat a következőképpen módosul:
   
               1.
            
            
               A 2a. cikk helyébe a következő szöveg lép:
               „2a. cikk
               További veszélycsökkentő intézkedések
               (1)   A tagállamoknak gondoskodniuk kell a következő tevékenységek megtiltásáról területük azon térségeiben, amelyeket a madárinfluenza bevitelét illetően különösen veszélyeztetettnek nyilvánítottak, az 1. cikk (1) bekezdésével összhangban:
               
                           a)
                        
                        
                           a baromfi szabadtartása, haladéktalanul;
                        
                     
                           b)
                        
                        
                           szabadtéri vízgyűjtők használata a baromfi számára;
                        
                     
                           c)
                        
                        
                           a baromfi vízzel való ellátása vadon élő madarak által hozzáférhető felszíni vízgyűjtőkből,
                        
                     
                           d)
                        
                        
                           az Anseriformes (lúdfélék) és a Charadriiformes (lilefélék) rendhez tartozó madarak csalimadárként való felhasználása madárvadászat idején.
                        
                     (2)   A tagállamok gondoskodnak a baromfik és egyéb madarak piacokon, bemutatókon, kiállításokon és kulturális rendezvényeken – beleértve a madárversenyeket is – való egybegyűjtésének betiltásáról.”
            
         
               2.
            
            
               A határozat a következő 2b. és 2c. cikkel egészül ki:
               „2b. cikk
               Eltérések
               (1)   A 2a. cikk (1) bekezdésétől eltérve, az illetékes hatóság engedélyezheti a következő tevékenységeket:
               
                           a)
                        
                        
                           baromfi szabadtartását, feltéve hogy a baromfit zárt térben vagy olyan védelmet biztosító helyen etetik és itatják, amely kellőképpen megakadályozza a vadon élő madarak berepülését, és így azoknak a baromfi táplálására szolgáló élelemmel vagy vízzel való érintkezését;
                        
                     
                           b)
                        
                        
                           szabadtéri vízgyűjtők használatát, ha azok egyes baromfifélék számára állat-egészségügyi szempontból szükségesek, és megfelelő takarással vannak ellátva a vadon élő vízi madarakkal szemben;
                        
                     
                           c)
                        
                        
                           vadon élő vízimadarak által hozzáférhető felszíni vízből történő vízvételezést, olyan kezelés után, amely biztosítja az esetleges madárinfluenza-vírus inaktiválását;
                        
                     
                           d)
                        
                        
                           csalimadarak felhasználását madárvadászat idején:
                           
                                       i.
                                    
                                    
                                       az illetékes hatóságnál nyilvántartásba vett csalimadár-tulajdonosok számára az illetékes hatóság szigorú felügyelete alatt a mintavételre szánt vadon élő madarak csalogatására, a tagállamok baromfik és vadon élő madarak madárinfluenza-fertőzöttségére vonatkozó felmérési programjai alapján, a 2005/732/EK határozatban előírtak szerint; vagy
                                    
                                 
                                       ii.
                                    
                                    
                                       a megfelelő biológiai biztonsági intézkedésekkel összhangban, melyek tartalmazzák:
                                       
                                                   —
                                                
                                                
                                                   az egyes csalimadarak gyűrűzési rendszer által való azonosítását,
                                                
                                             
                                                   —
                                                
                                                
                                                   a csalimadarak speciális megfigyelési rendszerének megvalósítását,
                                                
                                             
                                                   —
                                                
                                                
                                                   a csalimadarak egészségi állapotának nyilvántartását és jelentését, valamint madárinfluenzára irányuló laboratóriumi vizsgálatot ilyen madarak pusztulása esetén és a madárvadászati idény végén,
                                                
                                             
                                                   —
                                                
                                                
                                                   a csalimadarak és a házi baromfi, illetve más fogságban tartott madarak szigorú elkülönítését,
                                                
                                             
                                                   —
                                                
                                                
                                                   a csalimadarak szállítására és az olyan területeken való utazásra használt szállítóeszközök és felszerelések takarítását és fertőtlenítését, amelyekben csalimadarak vannak elhelyezve,
                                                
                                             
                                                   —
                                                
                                                
                                                   a csalimadarak mozgására vonatkozó korlátozásokat és ellenőrzést, főleg a különböző nyílt vizekkel való érintkezés megakadályozása céljából,
                                                
                                             
                                                   —
                                                
                                                
                                                   »jó biológiai biztonsági gyakorlatra vonatkozó iránymutatások« kidolgozását és végrehajtását, amelyek részletezik az elsőtől a hatodik francia bekezdésben előírt intézkedéseket,
                                                
                                             
                                                   —
                                                
                                                
                                                   az első, a második és a harmadik francia bekezdésben említett intézkedésekből nyert adatokra vonatkozó jelentési rendszer megvalósítását.
                                                
                                             
                                 
                     (2)   A 2a. cikk (2) bekezdésétől eltérve, az illetékes hatóság engedélyezheti a baromfi és más fogságban tartott madarak összegyűjtését.
               2c. cikk
               Az engedélyezés feltételei és nyomon követése
               (1)   A tagállamoknak biztosítaniuk kell, hogy az engedélyeket a 2b. cikkel összhangban csak egy kockázatértékelés kedvező eredményét követően, illetve a madárinfluenza esetleges terjedése elleni hatályos biológiai biztonsági intézkedések megléte esetén adják ki.
               (2)   A 2b. cikk (1) bekezdésének d) pontja ii. alpontjával összhangban a csalimadarak felhasználásának engedélyezése előtt az érintett tagállamok kockázatértékelést nyújtanak be a Bizottságnak azon biológiai biztonsági intézkedésekről szóló információk kíséretében, amelyeket a cikk megfelelő végrehajtásának biztosítása érdekében kell bevezetni.
               (3)   Azok a tagállamok, amelyek a 2b. cikk (1) bekezdésének d) pontja ii. alpontjával összhangban eltéréseket biztosítanak, havi jelentést nyújtanak be a Bizottságnak az elfogadott biológiai biztonsági intézkedésekről.”
            
         2. cikk
   A tagállamok haladéktalanul meghozzák és kihirdetik az e határozat betartásához szükséges intézkedéseket. Erről haladéktalanul tájékoztatják a Bizottságot.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2006. augusztus 18-án.
      
         
            a Bizottság részéről
         
         Markos KYPRIANOU
         
            a Bizottság tagja
         
      
   
   
      (1)  HL L 224., 1990.8.18., 29. o. A legutóbb a 2002/33/EK európai parlamenti és tanácsi irányelvvel (HL L 315., 2002.11.19., 14. o.) módosított irányelv.
   
      (2)  HL L 274., 2005.10.20., 105. o. A legutóbb a 2006/405/EK határozattal (HL L 158., 2006.6.10., 14. o.) módosított határozat.
   
      (3)  HL L 274., 2005.10.20., 95. o.